Kære formand

**Denne mail er kun sendt til dig. Vi håber, du** **vil** **være behjælpelig med at videreformidle vores tilbud om holdturnering sommer 2023 ud til de øvrige bestyrelsesmedlemmer samt til alle klubbens medlemmer.**

Udendørssæsonen 2023 byder som i de foregående år på en masse muligheder for at spille holdturnering.

Vær opmærksom på, at din klub/forening skal være medlem af både DGI og JTU for at have hold med i turneringen.

JTU og DGI arbejder sammen om et fælles holdturneringstilbud, som vi her præsenterer.

**Hvorfor spille holdturnering?**"Det er hyggeligt og helt specielt at spille sammen som et hold, da det styrker sammenholdet. Der kæmpes for holdet og ikke kun sig selv. Holdfølelse og fællesskabet er i fokus i en ellers meget individuel sportsgren"

Har I tennisspillere i jeres klub, som har mod på at dyste imod spillere fra andre klubber, har I nu alle muligheder uanset køn, niveau og alder. Herunder finder I oversigten over de forskellige holdturneringer der udbydes i Jylland udendørs 2023.

**JUNIOR** – Holdturneringsstævner. Her spilles flere holdkampe samtidigt, da der er fokus på det sociale. Hvert hold spiller 2 singler og 1 double i puljer i forkortede kampe. Alle juniorer kan være med. Der udbydes flere forskellige niveauer. Læs mere om **juniorholdturneringen** [**HER**](https://www.jtu.dk/jtu/images/PDF-filer/Holdturnering/Ude_2023/Junior/Indbydelse-til-Juniorholdturnering-ude-2023.pdf)

**SENIOR** - Holdturnering for tennisspillere over 18 år. Her er både fokus på at spille kamp og på socialt samvær. Der udbydes 2.- og 4. personer hold. For alle niveauer. Rækkerne spilles på forskellige dage, hvilket giver mulighed for at spille flere rækker. Læs mere om **seniorholdturneringen** [**HER**](https://www.jtu.dk/jtu/images/PDF-filer/Holdturnering/Ude_2023/Seniorog60/Indbydelse-til-Senior-og-60-holdturnering-ude-2023.pdf)

**VETERAN**- Holdturnering for dame- og herrespillere over 35 år og over 40 år. Veteranholdturneringen spilles som den velkendte holdturnering med 1. division og 2. division. 1. division vil blive administreret af Danske Tennisveteraner, mens 2. division administreres af JTU. Læs mere om **veteranholdturneringen** [**HER**](https://www.jtu.dk/jtu/images/PDF-filer/Holdturnering/Ude_2023/Veteran/Indbydelse-til-veteranholdturnering-ude-2023.pdf)

**MOTIONIST 60+** Holdturnering for tennisspillere 60 år+, der gerne vil spille med i en hyggelig turnering. Der udbydes rækker for dame og herre. For alle niveauer. Rækkerne spilles fredag formiddag. Læs mere om **motionist60+ holdturneringen** [**HER**](https://www.jtu.dk/jtu/images/PDF-filer/Holdturnering/Ude_2023/Seniorog60/Indbydelse-til-Senior-og-60-holdturnering-ude-2023.pdf)

Nærmere info om pris, datoer m.m. fremgår i ovenstående tilmeldingslinks.   
**Tilmeldingsfrist for senior, veteran og motionist 60+ er d. 3. maj 2023.**

**Tilmeldingsfristen for junior er d. 11. maj 2023.**

Vi håber, at mange klubber finder tilbuddet relevant. Vi ser frem til at modtage jeres tilmeldinger.

Spørgsmål kan rettes til nedenstående kontaktoplysninger.

--

Med venlig hilsen   
Camilla Petersen  
Tenniskonsulent, Jyllands Tennis Union   
  
Tel:    +45 22 85 99 92  
Mail:  [holdturnering@jtu.dk](mailto:holdturnering@jtu.dk)   
Web:  [www.jtu.dk](http://www.jtu.dk/)    
  
91626bd1.png